cyanic-selkie/wikianc huggingface dataset:
২০২২–২৩ বুন্দেসলিগা
আয়োজক দেশ কাতারের জলবায়ুর কারণে ২০২২ সালের ২১শে নভেম্বর থেকে ১৮ই ডিসেম্বরের মধ্যে ২০২২ ফিফা বিশ্বকাপ অনুষ্ঠিত হয়েছে, তাই এই মৌসুমে একটি বর্ধিত বিরতি পালন করা হয়েছে। যেহেতু জাতীয় দলের খেলোয়াড়দের ২০২২ সালের ১৪ই নভেম্বর তারিখে তাদের ক্লাব কর্তৃক মুক্তি দিতে হয়েছিল, তাই বিরতির পূর্বে বুন্দেসলিগা ম্যাচের শেষ দিনটি ১১–১৩ নভেম্বর (ম্যাচদিন ১৫) নির্ধারণ করা হয়েছিল। দশ সপ্তাহ পরে ২০২৩ সালের ২০শে জানুয়ারি এই মৌসুমটি পুনরায় শুরু হয়েছে।
বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ২০২১–২২ মৌসুমে ৭৭ পয়েন্ট অর্জন করে এই প্রতিযোগিতার ইতিহাসে ৩১তম বারের মতো শিরোপা জয়লাভ করেছিল।
এই মৌসুমে ৭১ পয়েন্ট অর্জন করে বায়ার্ন মিউনিখ ৩২তম বারের মতো বুন্দেসলিগা এবং ৩৩তম বারের মতো জার্মান শিরোপা জয়লাভ করেছিল। ভেয়ার্ডার ব্রেমেনের জার্মান আক্রমণভাগের খেলোয়াড় নিকলাস ফুলক্রুগ এবং আরবি লাইপৎসিশের ফরাসি আক্রমণভাগের খেলোয়াড় ক্রিস্টোফার এনকুনকু ১৬ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
দল
২০২১–২২ মৌসুম শেষে আরমিনিয়া বিলেফেল্ড এবং গ্রয়টার ফুর্ট মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে শালকে এবং ভেয়ার্ডার ব্রেমেন বুন্দেসলিগায় উন্নীত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাব হিসেবে হের্টা ২. বুন্দেসলিগায় তৃতীয় স্থান অধিকারী ক্লাব হামবুর্গারের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, উক্ত প্লে-অফে জয়লাভ করে হের্টা বুন্দেসলিগার এই মৌসুমে অংশগ্রহণের জন্য উত্তীর্ণ হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
রাজসমন্দ লোকসভা কেন্দ্র
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রের সকল বিধানসভা কেন্দ্রগুলি রাজসমন্দ জেলা, পালি জেলা, নাগৌর জেলা এবং আজমীর জেলার অংশ নিয়ে গঠিত।
বিধানসভা কেন্দ্রগুলি
লোকসভা কেন্দ্রটি রাজস্থান রাজ্যের ২০০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য রাজস্থান বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্র সর্বশেষ ২০১৮ সালে নির্বাচন অনুষ্ঠিত হয়।
রংপুর জেলার ইউনিয়ন পরিষদসমূহ
রংপুর জেলার ইউনিয়ন পরিষদসমূহ হচ্ছে বাংলাদেশের উত্তর-পশ্চিমাঞ্চলের রংপুর বিভাগের রংপুর জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। এই জেলাটিতে ৮টি উপজেলা, ৮টি থানা এবং ৩টি পৌরসভা, ৭৬টি ইউনিয়ন, ৬৩৩ টি মৌজা এবং ১২০৬ টি গ্রাম নিয়ে গঠিত হয়েছে। নিম্নে বিস্তারিত তালিকা উল্লেখ করা হল:
যশ চোপড়া
যশ রাজ চোপড়া (২৭ সেপ্টেম্বর ১৯৩২ - ২১ অক্টোবর ২০১২) ছিলেন একজন ভারতীয় চলচ্চিত্র পরিচালক ও প্রযোজক, যিনি মূলত হিন্দি ভাষার চলচ্চিত্রে কাজ করতেন। তিনি চলচ্চিত্র প্রযোজনা ও পরিবেশনা কোম্পানি যশ রাজ ফিল্মসের প্রতিষ্ঠাতা চেয়ারম্যান। তিনি তার কর্মজীবনে একাধিক পুরস্কার অর্জন করেছেন, তন্মধ্যে উল্লেখযোগ্য হল ছয়টি জাতীয় চলচ্চিত্র পুরস্কার এবং এগারোটি ফিল্মফেয়ার পুরস্কার। তাকে ভারতের অন্যতম সেরা চলচ্চিত্র নির্মাতা হিসেবে গণ্য করা হয়। চলচ্চিত্রে তার অবদানের জন্য ভারত সরকার তাকে ২০০১ সালে দাদাসাহেব ফালকে পুরস্কার এবং ২০০৫ সালে ভারতের তৃতীয় সর্বোচ্চ বেসামরিক সম্মাননা পদ্মভূষণ পদকে ভূষিত করে। ব্রিটিশ একাডেমি অব ফিল্ম অ্যান্ড টেলিভিশন আর্টস তাকে আজীবন সদস্যপদ প্রদান করে, ফলে তিনিই প্রথম ভারতীয় হিসেবে এই সম্মাননা লাভ করেন।
জন্ম ও শিক্ষাজীবন
যশ চোপড়া ১৯৩২ সালের ২৭ আগস্ট লাহোর, ব্রিটিশ ভারতে জন্মগ্রহণ করেন।
কর্মজীবন
যশ চোপড়া কাজ শুরু করেন সহকারী পরিচালক হিসেবে আই এস জোহর এবং বি আর চোপড়ার সাথে। ১৯৫৯ সালে মুক্তি পায় তার পরিচালিত প্রথম ছবি ‘ধুল কা ফুল’। পরবর্তী সময়ে ‘ওয়াক্ত’, ‘ইত্তেফাক’, ‘দিওয়ার’, ‘কালা পাথর’, ‘সিলসিলা’, ‘চাঁদনি’, ‘ডর’, ‘দিল তো পাগল হ্যায়’, ‘বীর-জারা’ ছাড়াও মোট ২২টি ছবি পরিচালনা করেন তিনি। যশ রাজ পরিচালিত সর্বশেষ চলচ্চিত্র যাব তাক হ্যায় জান। এটির প্রধান তিনটি চরিত্রে অভিনয় করেছেন শাহরুখ খান, ক্যাটরিনা কাইফ ও অনুশকা শর্মা। ছবিটি নির্মাণ শুরু করার আগেই ঘোষণা দেন; এটি তার পরিচালিত সর্বশেষ চলচ্চিত্র। এবং ছবিটি নির্মাণ সম্পূর্ণ হওয়ার পর তিনি গত ২১ আগস্ট, ২০১২-এ মৃত্যুবরণ করেন।
আজারবাইজানে বিজ্ঞান ও প্রযুক্তি
আজারবাইজানে বিজ্ঞান ও প্রযুক্তি বলতে আজারবাইজানে বিজ্ঞান ও প্রযুক্তির সার্বিক অবস্থাকে নির্দেশ করে। বিজ্ঞান ও প্রযুক্তি আজারবাইজানের রাষ্ট্র নীতির প্রধান ক্ষেত্র যা সাধারণত সকল দিককে প্রভাবিত করে। আজারবাইজান ন্যাশনাল একাডেমী অফ সায়েন্সেস (এএনএএস) বিজ্ঞান ও প্রযুক্তি ক্ষেত্রে রাষ্ট্রীয় নীতি বাস্তবায়নের জন্য কেন্দ্রীয় সংস্থা হিসাবে বিবেচিত হয়।
বিজ্ঞানে তহবিলের যোগান
পরিসংখ্যানে প্রাপ্ত তথ্য হতে দেখা যায় যে, ২০১৬ সালে আজারবাইজান বিজ্ঞানের উন্নয়নের ক্ষেত্রে তার মোট জিডিপির ০.২% ব্যয় করেছিল। ২০০০ সাল থেকে এই ধারা স্থিতিশীল রয়েছে। ২০০০ এবং ২০০৯ সালে জিডিপির ০.৩% অংশ আজারবাইজানে বৈজ্ঞানিক গবেষণায় ব্যয় হয়। গবেষণায় ব্যয়ের ক্ষেত্রে ২০০৯ সাল থেকে ২০১৬ সালে তা হ্রাস পেয়ে ০.২% হয়েছে।
প্রখ্যাত বিজ্ঞানী
আজারবাইজান হতে, ফাজি সেট ধারণার প্রবক্তা লতফি জাদেহ সহ অসংখ্য বিজ্ঞানী স্থানীয় ও আন্তর্জাতিক বিজ্ঞান পরিমন্ডলের প্রচুর অবদান রেখেছেন। আজারবাইজানের অন্যান্য প্রখ্যাত বিজ্ঞানীদের মধ্যে রয়েছেন নাজিম মুরাদভ, আজাদ মির্জাজানজাদে, ইউসিফ মাম্মাাদালিয়েভ, ল্যেভ লান্দাউ, গারিব মুরশুদোভ, খলিল কালানতার, আলিকরাম আলিয়েভ, মাসুদ আফানদিয়েভ প্রমুখ।
বৈজ্ঞানিক প্রকাশনা
বিজ্ঞানের বিভিন্ন ক্ষেত্রগুলিতে ২০টিরও অধিক বৈজ্ঞানিক সাময়িকী প্রকাশিত হয় যার মধ্যে “Problems of Information Technologies”, “Problems of the Information Society”র ন্যায় বৈজ্ঞানিক-ব্যবহারিক জার্নাল এবং আজারবাইজান ন্যাশনাল একাডেমী অফ সায়েন্সেসের কার্যক্রম সংক্রান্ত জার্নাল রয়েছে।
অপি করিম
সৈয়দা তুহিন আরা অপি করিম (জন্ম: ১ মে, ১৯৭৯) হলেন একজন বাংলাদেশী মডেল এবং অভিনেত্রী। অপি করিম ১৯৯৯ সালে লাক্স ফটোজেনিক প্রতিযোগিতায় 'মিস ফটোজেনিক' খেতাব অর্জন করেন। তিনি বাংলা টেলিভিশন নাটকে এবং বাংলা চলচ্চিত্রে অভিনয় করেছেন। নাটক, টেলিফিল্ম, উপস্থাপনা, সিনেমা, মঞ্চ, বিজ্ঞাপন, নাচ আবার পড়াশোনা- সব ক্ষেত্রেই তার দ্যুতি ছড়ানো প্রতিভা। এছাড়া তিনি আমেরিকান ইন্টারন্যাশনাল ইউনিভার্সিটি বাংলাদেশ এর আর্কিটেকচারের একজন অনুষদ সদস্য।
২০১১-২০১৫
জার্মানি থেকে উচ্চতর ডিগ্রী শেষ করে ২০১১ সালে নির্মাতা মাসুদ হাসান উজ্জ্বলকে বিয়ে করে স্থায়ীভাবে বাংলাদেশে বসবাস শুরু করেন এবং নিয়মিত অভিনয় করেন রেদয়ান রনি'র পরিচালনায় মেগা সিরিয়াল 'FnF' এ। ২০১৩ সালে অভিনয় কমিয়ে দেন তিনি। তবে কলকাতার বিজ্ঞাপন নির্মাতা সৌনকের পরিচালনায় কোহিনূর ক্যামিক্যাল বাংলাদেশের "তিব্বত ডিটারজেন্ট পাউডার" এর বিজ্ঞাপনে অংশ নেয়। পাশাপাশি বাংলাভিশনে জাদুশিল্পী জুয়েল আইচ আমাদের জাদুকর উপস্থাপনা করেন। এছাড়াও উপস্থাপিকার ভুমিকায় কাজ করেছেন চ্যানেল নাইনের "অপি'স গ্লোয়িং চেয়ার" অনুষ্ঠানের প্রথম ও দ্বিতীয় মৌসুমের। ২০১৫ সালে সাগর জাহান রচিত ঈদের নাটক এ শহর মাধবীলতার না এর জন্য কণ্ঠ দেন। ‘ধুলোপড়া সময়’ শিরোনামের এই গানটির সুর ও সঙ্গীত পরিচালনা করেছেন মুন্তাসির তুষার। এছাড়াও শুভেচ্ছা দূত হয়েছেন পেপসিকোর ব্র্যান্ডের কুড়কুড়ে স্ন্যাকসের।
আতলাস (পৌরাণিক চরিত্র)
থাম্ব|অ্যাটলাসের একটি ভাস্কর্য অ্যাটলাস বা আতলাস (প্রাচীন গ্রিক ভাষায়: Ἄτλας আৎলাস্‌) হলেন গ্রিক পুরাণে বর্ণিত টাইটান ইয়াপেতুস ও ওশেনিড ক্লাইমেনের সন্তান। এছাড়া, আতলাস বিখ্যাত এবং শ্রেষ্ঠ গ্রিক বীর: হেরাক্লেস বা (রোমান পুরাণে উল্লেখিত) হারকিউলিস এবং পের্সেউসের বীরগাথায় তিনি গুরুত্বপূর্ণ ভূমিকা পালন করেন। প্রাচীন গ্রিক কবি হেসিয়ডের এর মতে, অ্যাটলাস পৃথিবীর সর্বপশ্চিমে বা হেসপেরিডিসে দণ্ডায়মান আছেন। তিনি হলেন প্রমিথিয়াস, এপিমিথিয়াস ও মেনিতিয়াসের ভাই। প্রাচীন গ্রিকরা বিশ্বাস করত আতলাস স্বর্গ, আকাশ ও পৃথিবীকে তার মাথার উপরে ধরে রেখেছে।
ভারতে বসবাসরত বাংলাদেশী
দেশভাগের পূর্বাবস্থা – সত্তরের দশক
ভারত বিভাগের আগে বর্তমান বাংলাদেশ, পশ্চিমবঙ্গ, ও আসাম একই জায়গা ছিল। ঔপনিবেশিক শাসনের সময়কালে আসামের জনসংখ্যা খুবই কম ছিল। ব্রিটিশরা আসামের পার্বত্য অঞ্চল থেকে বিভিন্ন খনিজসম্পদ আহরণ করার উদ্দেশ্যে আসামকে আরো জনবসতিপূর্ণ করে তুলতে চেষ্টা করে, যাতে তাদের পক্ষে শ্রমিক সহজলভ্য হয়। সেই সময়ে বহু মানুষকে অধুনা বাংলাদেশের উত্তর অংশ এবং অধুনা পশ্চিমবঙ্গ থেকে আসামে স্থানান্তর করা হয়।
১৯৭১ সালে বাংলাদেশ মুক্তিযুদ্ধ চলাকালে পশ্চিম পাকিস্তানের সশস্ত্র বাহিনীর দ্বারা পরিচালিত গণহত্যা থেকে প্রাণে বাঁচার জন্যে আনুমানিক ১০ লাখেরও বেশি মানুষ পূর্ব পাকিস্তান থেকে ভারতে পালিয়ে যায়। শরণার্থী ক্যাম্পে কলেরার প্রাদুর্ভাব দেখা দেওয়ায় বিশ্ব স্বাস্থ্য সংস্থা (WHO) এর অনুমান অনুযায়ী ৩০০০জন মানুষ মারা যায়। বিশ্ব স্বাস্থ্য সংস্থা অনুযায়ী ৫১০০০ জন এই রোগে আক্রান্ত হয়।
অবৈধ অনুপ্রবেশের কারণ
একজন মন্তব্যকারীর মতে, বাংলাদেশ থেকে ভারত যাত্রা বিশ্বের সবচেয়ে সস্তা মাইগ্রেশন(অনুপ্রবেশ) । ২০০০টাকা (প্রায় 30 মার্কিন ডলার), টাকার বিনিময়েই যাওয়া যায়। আলাদা করে দালালি দেওয়ার প্রয়োজন হয় না। বাংলাদেশিরা সাংস্কৃতিকভাবে ভারতে বাঙালি জনগণের মতোই, তারা ভারতীয় নাগরিক হিসেবে টিকে থাকতে সক্ষম এবং ভারতে যে কোনও অংশে খুব কম টাকার বিনিময়ে বসতি স্থাপন করতে সক্ষম। সামান্য দুশো টাকার বিনিময়ে সম্পূর্ণ ভারতীয় পরিচয়পত্র(জাল দলিলপত্র সহ) পাওয়া সম্ভব। ভোটব্যাঙ্কের পাল্লা ভারী করার জন্যে স্থানীয় রাজনৈতিক নেতারাও এই ব্যাপারে সমর্থন দিয়ে থাকেন।
অভিবাসী বিরুদ্ধ প্রতিক্রিয়া
In 1978, observers noticed the names of an estimated 45,000 Bengali illegal immigrants on the electoral rolls in Assam. This led to a popular movement against undocumented immigrants known as the Assam Movement, which insisted on striking the names of illegal immigrants from the electoral register and advocated for their deportation from the state. The movement demanded that anyone who had entered the state illegally since 1951 be deported, though the central government insisted on a cutoff date of 1971. There was widespread support for the movement, though it tapered off between 1981 and 1982.
Toward the end of 1982 the central government called elections, and the Assam Movement called for people to boycott them. This resulted in the 1983 Nellie massacre, described by Antara Datta, as one of the largest and most severe pogroms since the Second World War. Previously, the All Assam Students Union (AASU) had emphasised economic reasons for the protests and had employed only nonviolent methods. The Nellie massacre, a result of a buildup of resentment over immigration, claimed the lives of at least 2,191 people, though unofficial figures run to more than 5,000. No investigation of the incident has ever been launched. The AASU denied any involvement in the massacre, and since then there have been no instances of communal violence in Upper Assam.
On 26 April 2015 at a rally in Guwahati BJP National president Amit Shah said that BJP government will give citizenship to all Hindu immigrants who had to flee from Bangladesh due to religious persecution.
জাল নথিকরন
Samir Guha Roy of the Indian Statistical Institute called the government estimates of illegal Bangladeshis "motivatedly exaggerated". After examining the population growth and demographic statistics, Roy instead states that a significant numbers of internal migration is sometimes falsely thought to be illegal immigrants. An analysis of the numbers by Roy revealed that on average around 91000 Bangladeshi nationals might have crossed over to India every year during the years 1981–1991 but how many of them where identified and pushed back is not known. It is possible that a large portion of these immigrants returned on their own to their place of origin. Most of the Bengali speaking people deported from Maharashtra as illegal immigrants are originally Indian citizens from West Bengal.
গ্রীক লেখিকাদের তালিকা
এটি গ্রীসে জন্মগ্রহণকারী নারী লেখিকাদের তালিকা অথবা এই লেখিকাদের সেই দেশের সাথে ঘনিষ্ঠভাবে সম্পর্ক রয়েছে।
আফসার বাহিনী
আফসার বাহিনী (আফসার যুদ্ধ নামেও পরিচিত) বাংলাদেশের স্বাধীনতা যুদ্ধের সময় মুক্তিবাহিনীর একটি উপ গ্রুপ ছিল। মেজর আফসারউদ্দিন আহমেদ এই ব্যাটালিয়ন গঠনের জন্য ময়মনসিংহে স্বাধীনতা সংগ্রামীদের সংগঠিত করেন। এই ব্যাটালিয়ন পাকিস্তান সেনাবাহিনীর কাছ থেকে অস্ত্র সংগ্রহ করে এবং এই অঞ্চলে মুক্ত এলাকা গড়ে তোলে। এই দলের প্রধান ছিলেন মেজর আফসারউদ্দিন আহমেদ।
.ইজি
.ইজি মিশরের ল্যাটিন আলফাবেটে কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। .ইজি ডোমেইন নামের নিবন্ধনের জন্য অবশ্যই মিসরে কোন প্রতিনিধি বা মিসরীয় কোন ডিএনএস সার্ভারে নিবন্ধিত থাকতে হবে। মিসরের আরবীয় অক্ষরের ডোমেইন নাম হল ‎। ২০১১-এর মিসরীয় আন্দোলনের সময় সরকার .ইজি ডোমেইন বন্ধ করে দেয়।
দ্বিতীয় স্তরের ডোমেইন
মোট এগারোটি দ্বিতীয় স্তরের ডোমেইন রয়েছে। নিবন্ধন সরাসরি দ্বিতীয় স্তরে অথবা দিা্বতীয় স্তরের অধীন তৃতীয় স্তরে।
কুয়েত-কেনিয়া সম্পর্ক
কুয়েত-কেনিয়া সম্পর্ক, কুয়েত এবং কেনিয়া এর মাঝে বিদ্যমান দ্বিপাক্ষিক সম্পর্ককে নির্দেশ করে। কেনিয়ার রাজধানী নাইরোবিতে কুয়েতের একটি স্থায়ী দূতাবাস রয়েছে। অপরদিকে কুয়েতের রাজধানী কুয়েত সিটিতে কেনিয়ার একটি স্থায়ী দূতাবাস রয়েছে। কেনিয়াতে অবস্থিত কুয়েতের দূতাবাসটি ১৯৬৫ সালে চালু করা হয়। তবে সেই সময় কুয়েত কোন রাষ্ট্রদূত নিয়োগ দেয় নি। ১৯৬৮ সালে কুয়েত, কেনিয়াতে তাদের রাষ্ট্রদূত নিয়োগ দেয়। অপরদিকে ২০০৭ সালে, কেনিয়া, কুয়েতে তাদের দূতাবাস চালু করে এবং সে বছরই, কুয়েতে তাদের রাষ্ট্রদূত নিয়োগ দেয়।
ইতিহাস
২০১৩ সালে, কেনিয়ার রাষ্ট্রপতি, উহুরু কেনিয়াত্তা এক রাষ্ট্রীয় সফরে কুয়েতে যান। তিনি সেখানে কুয়েতের আমির, শেখ সাবাহ আল-আহমেদ আল-সাবাহ এর সাথে বৈঠক করেন। এছাড়াও কেনিয়াত্তা সেখানে অনুষ্ঠিত ৩য় আফ্রিকা-আরব অর্থনৈতিক সম্মেলনেও যোগ দেন। উহুরু কেনিয়াত্তার সেই সফরে, তার সরকারের পররাষ্ট্র মন্ত্রী, আমিনা মোহাম্মদও তার সফর সফরসঙ্গী হিসেবে সেই সফরে যান।
জাতিসংঘের সাধারণ পরিষদের ৬৮ তম সভায় দেয়া বক্তৃতায় কুয়েতের প্রধানমন্ত্রী, শেখ জাবের আল-মুবারক আল-সাবাহ কেনিয়ায় সংঘটিত জঙ্গি হামলার তীব্র নিন্দা জানান এবং একই সঙ্গে এসকল হামলার ভুক্তভোগীদের প্রতি সমবেদনা জানান। এর পাশাপাশি তিনি কেনিয়ার শান্তিপ্রিয় জনগণকে এসকল হামলা রুখে দেয়ার আহবান জানান।
উন্নয়ন সমন্বয়
কেনিয়া এবং কুয়েত অনেক ক্ষেত্রে পরস্পরের সাথে সমন্বয়ের মাধ্যমে কাজ করে। কুয়েতে ইরাকি বাহিনীর আগ্রাসনের সময়, কেনিয়া, কুয়েতের পক্ষে, কুয়েতে সৈন্যদল পাথায়, যারা পরবর্তীতে শান্তিরক্ষী হিসেবে কুয়েতেই থেকে যায়।
২০০৭ থেকে ২০১৩ সাল পর্যন্ত কেনিয়া কুয়েতের কাছ থেকে ৬৮ মিলিয়ন (৬.৮ কোটি) ইউরো সাহায্য লাভ করে।
কুয়েত এবং কেনিয়ার মধ্যকার পারস্পরিক সমন্বয়ের প্রধান প্রধান ক্ষেত্রগুলো হল; অবকাঠামো, স্বাস্থ্য এবং শিক্ষা। এই সমন্বয়ের আওতায়, কুয়েত, কেনিয়ার নুনো-মোদোগাশে রাস্তা, ওয়াজির হাসপাতালের পুনঃস্থাপন, বোরাবু এবং নিয়ামিরা অঞ্চলে বিদ্যালয় প্রতিষ্ঠা প্রভৃতি। এছাড়াও, কুয়েতের বিভিন্ন এনজিও, কাজিয়াদো অঞ্চলে, উম্মা বিশ্ববিদ্যালয় এবং থিকা অঞ্চলে একটি কলেজ প্রতিষ্ঠায় সম্পূর্ণ সহায়তা করেছে।
কুয়েত মনে করে, আঞ্চলিক স্থিতিশীলতা রক্ষায়, ভৌগোলিক এবং রাজনৈতিকভাবে কেনিয়া গুরুত্বপূর্ণ ভূমিকা পালন করে।
কং পর্বতমালা
ডান|থাম্ব|250x250পিক্সেল|১৮৩৯ সালে একটি পশ্চিম আফ্রিকান মানচিত্রে কং এর পর্বতমালা
ইতিহাস
১৭৯৮ সালে মুনগো পার্ক (অভিযাত্রী) দ্বারা অঞ্চলটির অনুসন্ধানের ফলে প্রাপ্ত মানচিত্রটি প্রথমবারের মতো এই পশ্চিম থেকে পূর্ব পর্বতমালার অংশটিকে দেখিয়েছে। এ মানচিত্রটি তৈরি করেছিলেন ইংরেজ কার্টোগ্রাফার জেমস রেনেল যিনি ওয়াংগারা, বুরকিনা ফাসো -তে নাইজার বাষ্পায়ন অভ্যন্ততরস্থল দেখাতে পেরেছেন।
জার্মান মানচিত্র নির্মাতা জোহান রেইনেকে ১৮০৪ সালের মানচিত্রে পর্বতমালাটিকে জেবুর্গ কং  নামে অন্তর্ভুক্ত করেছিলেন। ১৮০৫ সালে লন্ডনের খোদাইকারী জন ক্যারি প্রথমবার চাঁদের পর্বতমালার সাথে এর সংযোগ স্থাপন করে মানচিত্রে প্রদর্শন করেন।
ফরাসি অভিযাত্রী লুই গুস্তেভ বিঞ্জার তার ১৮৮৭-৮৯ সালের গিনি উপসাগরীয় অঞ্চলে কোট ডি'ভায়ারে র মধ্য দিয়ে নাইজার নদীর উৎসমুখ খোঁজার ও গতিপথ নির্ধারণের অভিযানে কং পর্বতমালাকে কাল্পনিক বলে যে মত দেন, তা প্রতিষ্ঠিত হওয়ার পরে কার্টোগ্রাফাররা ম্যাপে একে অন্তর্ভুক্ত করা বন্ধ করে দেন।
এরপরও ১৯২৮ সালে বার্থোলিমেউর অক্সফোর্ড অ্যাডভান্সড এটলাস তাদের সূচীতে ৮° ৪০' উত্তর, ৫° ০' পশ্চিম অক্ষাংশে কং পর্বতমালাকে অন্তর্ভুক্ত করেন। এমনকি পরবর্তীকালেও পাহাড়গুলো ১৯৯৫ সালের গুডি'স ওয়ার্ল্ড অ্যাটলাসে ভুলভাবে দেখা যায়।
সম্পর্কিত নামকরণ
আইভরি কোস্টে র দ্বাদশ শতকের কং নামক শহরটি এই পর্বতমালার নাম ধারণ করে।এটি সপ্তদশ শতাব্দীতে ক্ষমতায় আরোহণ করে কং সাম্রাজ্য গঠন করেছিল, যা শেষ পর্যন্ত ফরাসী ঔপনিবেশিক শাসনের অধীনে চলে যায়।
কং হিল নামে পরিচিত পাহাড়ি এলাকা উপকূলের অঞ্চলগুলি থেকে পশ্চিম আফ্রিকার অভ্যন্তরীণ সমভূমিকে পৃথক করে, যা উঁচু ভূমির এলাকার অংশ। সাধারণত পাহাড়ের চূড়াগুলি ৬১০ মিটারের (২০০০ ফুট) বেশি উঁচু হয় না ও সমতল হতে ২১৫ মিটারের(৭০০ ফুট) চেয়ে উঁচু হয় না।
অলিম্পিকে স্লোভাকিয়া
স্লোভাকিয়া প্রথম অলিম্পিক গেমসে অংশগ্রহণ করে ১৯৯৪ সালে। অভিষেকের পর থেকে স্লোভাকিয়া সকল গ্রীষ্মকালীন ও শীতকালীন অলিম্পিক গেমসে প্রতিদ্বন্দ্বিতা করেছে। এরপূর্বে স্লোভাকিয়া ১৯২০ - ১৯৯২ পর্যন্ত চেকোস্লোভাকিয়ার অংশ হিসাবে অংশগ্রহণ করেছিল।
স্লোভাক ক্রীড়াবিদগন গ্রীষ্মকালীন অলিম্পিক গেমসে ২০টি পদক জিতেছে, সবচেয়ে বেশি পদক জিতেছে স্লাগম ক্যানোয়িংয়ে এবং শীতকালীন অলিম্পিক গেমসে ৫টি পদক জিতেছে।
স্লোভাকিয়ার জাতীয় অলিম্পিক কমিটি ১৯৯২ সালে গঠিত হয় এবং ১৯৯৩ সালে আইওসির স্বীকৃতি লাভ করে।
চেকোস্লোভাকিয়া (১৯২০-১৯৯২)
স্বতন্ত্র ক্রীড়াবিদ
১৯৯৩ থেকে স্লোভাকিয়া
স্বতন্ত্র ক্রীড়াবিদ
দল
আসাম সরকার
আসাম সরকার ভারতের আসাম রাজ্য তথা এর অন্তর্ভুক্ত ৩৩টি জেলার সৰ্বোচ্চ শাসনতান্ত্ৰিক কৰ্তৃপক্ষ। ভারত সরকার তথা রাষ্ট্রপতি কর্তৃক পাঁচ বছরের জন্য নিয়োগকৃত রাজ্যপাল (গভর্নর) হচ্ছেন সরকারের সাংবিধানিক প্রধান। বর্তমানে আসামের রাজ্যপাল দায়িত্বরত আছেন শ্রী গুলাব চাঁদ কাটারিয়া। অন্যদিকে সরকারপ্রধান বা সরকারের নির্বাহি প্রধান হচ্ছেন হলেন মুখ্যমন্ত্রী। তার হাতেই রাজ্যের প্ৰকৃত শাসনক্ষমতা ন্যস্ত থাকে। বর্তমানে এই দায়িত্বে আছেন হিমন্ত বিশ্ব শর্মা, যিনি এককক্ষবিশিষ্ট আসাম বিধানসভার সংখ্যাগরিষ্ঠ দলের নেতা। আসাম বিধানসভার বিধায়কগণ (সদস্য) পাঁচ বছরের জন্য প্রাপ্তবয়স্কদের সর্বজনীন ভোটাধিকার দ্বারা নির্বাচিত হন। সরকার পরিচালনায়  মুখ্যমন্ত্রীকে তার মনোনীত মন্ত্রিপরিষদ সহায়তা করে থাকে। মন্ত্রিপরিষদের আকার সীমাবদ্ধ।
ক্ষেতুপাড়া ইউনিয়ন
আয়তন ও জনসংখ্যা
গ্রামের সংখ্যা: ৩১টি মৌজার সংখ্যা: ০৭টি মোট জনসংখ্যা: প্রায় ৪১,৫১৬ জন।
আসাম সরকার
২০১৬ সালের বিধানসভা নির্বাচনে বিজেপি নেতৃত্বাধীন জাতীয় গণতান্ত্রিক জোট বিধানসভার ১২৬ টি আসনের মধ্যে ৮৬টি আসনে (বিজেপি-৬০, অগপ-১৪, বিপিএফ-১২, স্বতন্ত্র-১) জয় লাভ করে সংখ্যাগরিষ্ঠতা অর্জন করে সরকারি দল হিসেবে আত্মপ্রকাশ করে। অন্যদিকে কংগ্রেস ২৬টি এবং এআইইউডিএফ ১৩টি আসন লাভ করে বিরোধী দলে পরিণত হয়।
ক্ষেতুপাড়া ইউনিয়ন
শিক্ষা
সাক্ষরতার হার: ৭০%। শিক্ষা প্রতিষ্ঠান:
আসাম সরকার
মন্ত্রিপরিষদ
মন্ত্রীগণ ২০১৬ সালের ২৪ মে-তে শপথ গ্রহণ করেন:
বিভাগ
আসাম সরকারের বিভাগসমূহ:
ক্ষেতুপাড়া ইউনিয়ন
বহিঃসংযোগ
প্রাতিষ্ঠানিক ওয়েবসাইট
বাকমিল (বাকু মেট্রো)
বাকমিল বাকু মেট্রোর একটি স্টেশন। এটি ২৮ মার্চ ১৯৮৯ সালে চালু করা হয়েছিল এবং ২০১৮ সালে সম্পূর্ণরূপে সংস্কার করা হয়, ২৬ মার্চ, ২০১৯-এ পুনরায় যান চলাচলের জন্য উন্মুক্ত করা হয়। নরিমান নরিমানোভ মেট্রো স্টেশন থেকে বিভক্ত হয়ে আসা লাইনে স্টেশনটি একটি একক-স্টপ শাখা লাইন গঠন করে। ১৯৯৩ সাল পর্যন্ত এটি এলেকট্রোজাভোদ নামে পরিচিত ছিল বা প্রাক-১৯৯১ রাশীয় আমলে এলেকট্রোজাভোদস্কায়া নামে পরিচিত ছিল।
ইতিহাস
স্টেশনটি আসলে ১৯৭০ সালে নির্মিত হয় এবং ৯ বছর ধরে "নারিমানোভ" বৈদ্যুতিক ডিপোর একটি প্ল্যাটফর্ম হিসেবে ব্যবহার করা হচ্ছিল। এটি ৩১ ডিসেম্বর, ১৯৭৯ পূর্ণাঙ্গ স্টেশন হিসাবে কাজ করা শুরু করে।
মুন্সীগঞ্জ সরকারি টেকনিক্যাল স্কুল ও কলেজ
ইতিহাস
'মুন্সীগঞ্জ গভ: টেকনিক্যাল স্কুল এন্ড কলেজ' ১৯৮৪ সালে সরাসরি সরকারি ব্যবস্থাপনায় 'মুন্সীগঞ্জ ভোকেশন্যাল ট্রেনিং ইনিস্টিটিউট' নামে প্রতিষ্ঠিত হয়। ২০০৪ সালের ১ জানুয়ারি হতে এটি সরকারি নির্দেশনা অনুসারে 'মুন্সীগঞ্জ গভ: টেকনিক্যাল স্কুল এন্ড কলেজ' নামে পরিচিত হয়।
প্রদ্যুম্ন
প্রদ্যুম্ন (সংস্কৃত: प्रद्युम्न; বিশিষ্টভাবে পরাক্রমশালী ), হিন্দু দেবতা কৃষ্ণ এবং তার প্রধান সহধর্মিণী রুক্মিণীর জ্যেষ্ঠ পুত্র। তাকে বিষ্ণুর চারজন "ব্যুহ অবতারের" একজন বলে মনে করা হয়। ভাগবত পুরাণ অনুসারে, প্রদ্যুম্ন প্রেমের দেবতা কামদেবের পুনর্জন্মকে চিহ্নিত করেছিল। মহাভারতে উল্লেখ করা হয়েছে যে প্রদ্যুম্ন ছিলেন সনৎ কুমারের অংশ।
প্রদ্যুম্ন হল হিন্দু দেবতা বিষ্ণুর একটি নাম, যা ২৪টি কেশব নামের মধ্যে একটি বলে উল্লেখ করা হয়েছে।
জন্ম এবং প্রাথমিক জীবন
প্রদ্যুম্ন ছিলেন কৃষ্ণের পুত্র এবং আদিনারায়ণের ষাটতম নাতি। তাঁর মা ছিলেন রুক্মিণী, যাকে কৃষ্ণ তাঁর অনুরোধে স্বয়ম্বর চলাকালীন বিদর্ভ থেকে তাকে নিয়ে পালিয়ে গিয়েছিলেন। প্রদ্যুম্ন দ্বারকায় জন্মগ্রহণ করেন। তিনি ছিলেন দেবতা কামদেবের পুনর্জন্ম, যে দেবতা পূর্বে শিবের ক্রোধে পুড়ে ছাই হয়ে গিয়েছিল।
ভাগবত পুরাণ অনুসারে, প্রদ্যুম্নের জন্মের ১০ দিনের মধ্যে, অসুর শম্বর তাকে অপহরণ করেছিলেন। অসুররা তাকে তার শত্রু বলে চিনতে পেরে তাকে সাগরে নিক্ষেপ করে। শিশুটিকে শক্তিশালী মাছ গিলে ফেলেছিল, যা জেলেরা ধরেছিল এবং শাম্বরার কাছে পেশ করেছিল, যার বাবুর্চিরা রান্নাঘরে এটি কেটেছিল, শিশুকে আবিষ্কার করেছিল। শিশুটি মায়াবতীকে দেওয়া হয়, যিনি রতির পার্থিব অবতার ছিলেন। কৃষ্ণের পুত্রকে তার ঐশ্বরিক স্বামী হিসাবে স্বীকৃতি দিয়ে রতি আরও একবার তার প্রেমে পড়েন। প্রদ্যুম্ন কৈশোরে ফুলে ওঠার আগ পর্যন্ত বহু বছর কেটে যায়, মায়াবতী বেড়ে ওঠেন। তার প্রতি তার প্রেমময় ধারণার জন্য দেবতার দ্বারা শাস্তি দেওয়া হলে, তিনি তাকে তার নতুন জন্মের পরিস্থিতি ব্যাখ্যা করেছিলেন। তিনি প্রদ্যুম্নকে মহামায়ার রহস্যময় শিল্প দিয়েছিলেন, যা সমস্ত জাদুকে উড়িয়ে দিয়েছিল। যুবকরা তখন অসুরকে যুদ্ধের জন্য ডেকে পাঠায়, যেখানে পরেরটি প্রথমে তাকে ক্লাব দিয়ে আক্রমণ করে এবং তার দৈত্য জাদু দ্বারা অনুসরণ করে। তার বিরুদ্ধে লড়াই করার জন্য গুহ্যক, গন্ধর্ব, পিসাকাস ও উরাগাদের (স্বর্গীয় সাপ) শত শত অস্ত্র সংগ্রহ করা হয়েছিল, কিন্তু সবই কৃষ্ণের পুত্রের সামনে পড়েছিল। তার ধারালো তরবারি টেনে তিনি অসুরের শিরচ্ছেদ করেন। তার স্ত্রীর সাথে, তিনি দ্বারকার প্রাসাদে নেমেছিলেন মেঘের মতো বিদ্যুতের মতো, মহীয়সী নারীদের ভিড় তার সুদর্শন চেহারা এবং কৃষ্ণের জন্য নীল-কালো কুঁচকানো তালাগুলিকে ভুল করে। রুক্মিণী অবশ্য তাকে নিজের ছেলে বলে চিনতে পেরেছিলেন। কৃষ্ণ বাসুদেব ও দেবকী সহ দৃশ্যে নিজেকে প্রকাশ করেছিলেন এবং দ্বারকার বাসিন্দাদের সাথে একত্রে দম্পতিকে আলিঙ্গন করেছিলেন এবং আনন্দ করেছিলেন।
বিবাহ
প্রদ্যুম্নের প্রথম স্ত্রী ছিলেন মায়াবতী, কামদেবের স্ত্রী রতির অবতার। প্রথমে, প্রদ্যুম্ন আপত্তি করেছিলেন, কিন্তু ব্যাখ্যা করার পরে, তিনি বুঝতে পেরেছিলেন যে তিনি আসলে তাঁর চিরন্তন স্ত্রী। তিনি তাঁর মামা রুক্মীর কন্যা রুক্মাবতীকেও বিয়ে করেছিলেন। কথিত আছে যে রাজকুমারী রুকমাবতী তার বীরত্ব, সৌম্যতা এবং কথার বাইরের মনোমুগ্ধকরতা খুঁজে পেয়েছিলেন এবং তাকে তার স্বয়ম্বরে বিয়ে করার জন্য জোর দিয়েছিলেন। তার সাথে, তিনি জন্ম দেন, কৃষ্ণের নাতি এবং প্রিয়, এবং বিষ্ণু, অনিরুদ্ধের "ব্যুহ অবতার" হিসেবেও বিবেচনা করেছিলেন। প্রভাবতী ছিলেন একজন অসুর রাজকন্যা যাকে তিনি প্রদ্যুম্নের প্রেমে পড়েছিলেন এবং তাই তিনি তার সাথে পালিয়ে যান।
দ্বারকায় ভূমিকা
শীঘ্রই, প্রদ্যুম্ন তার পিতা কৃষ্ণের নিত্যসঙ্গী হয়ে ওঠেন এবং দ্বারকার জনগণের কাছে খুব পছন্দের ছিল। প্রদ্যুম্ন ছিলেন একজন পরাক্রমশালী মহারথী যোদ্ধা। তিনি অত্যন্ত বিরল বৈষ্ণবস্ত্রের অধিকারী ছিলেন, যা ছিল মহাবিশ্বের অন্যতম শক্তিশালী অস্ত্র। তিনি চক্রব্যূহের রহস্য জানতে খুব কম লোকের মধ্যে একজন ছিলেন। মহাভারত অনুসারে, পাণ্ডবরা যখন নির্বাসনে ছিল তখন প্রদ্যুম্ন অভিমন্যু ও উপপান্ডবদের যুদ্ধের প্রশিক্ষণ দিয়েছিলেন। কিন্তু প্রদ্যুম্ন তার কাকা বলরাম ও অন্যান্য যাদবদের সাথে তীর্থযাত্রায় যাওয়ার কারণে কুরুক্ষেত্রের যুদ্ধে অংশগ্রহণ করেননি। তিনি অবশ্য অশ্বমেধ যজ্ঞে সক্রিয় অংশগ্রহণকারী ছিলেন, যা পরবর্তীতে যুধিষ্ঠির দ্বারা পরিচালিত হয়েছিল।
মৃত্যু
প্রদ্যুম্ন পরে যাদব বংশের অন্যান্য সদস্যদের সাথে একটি নেশাগ্রস্ত ঝগড়ায় নিহত হন । এই ঘটনার পর যদু বংশের একমাত্র জীবিত ছিলেন তাঁর পৌত্র বজ্র।
হাজার বছর ধরে
হাজার বছর ধরে প্রখ্যাত বাংলাদেশী ঔপন্যাসিক ও চলচ্চিত্রকার জহির রায়হান রচিত একটি কালজয়ী সামাজিক উপন্যাস। ১৯৬৪ সালে এ উপন্যাসটির জন্য তিনি আদমজী পুরষ্কারে সম্মানিত হন।
কাহিনী সংক্ষেপ
নদী বয়ে চলেছে আপন গতিতে। গাছে গাছে ফুল ফোটে। আকাশে পাখি উড়ে- আপন মনে গান গায়। হাজার বছর ধরে যেই জীবনধারা বয়ে চলেছে, তাতে আশা-নিরাশা, প্রেম-ভালবাসা, চাওয়া-পাওয়ার খেলা চললেও তা সহজে চোখে পড়ে না, অন্ধকারে ঢাকা থাকে। কঠিন অচলায়তন সমাজে আর যাই থাকুক, নারীর কোন অধিকার নাই। নারী হাতের পুতুল মাত্র। পুরুষ তাকে যেমন নাচায় তেমন নাচে। নিজের ইচ্ছেতে কাউকে বিয়ে করাটা এমন সমাজে অপরাধ, গুরুতর অপরাধ। অন্ধকার এই সমাজে আনাচে কানাচে বাস করে কুসংস্কার, বাল্যবিবাহ, বহুবিবাহ, নারী নির্যাতন। পরীর দীঘির পাড়ের একটি গ্রামকে কেন্দ্র করে গড়ে উঠেছে কাহিনী। কখন এই গ্রামের গোড়াপত্তন হয়েছিল কেউ বলতে পারে না। এক বন্যায় “কাশেম শিকদার” আর তার বউ “ছমিরন বিবি” বানের পানিতে ভেলায় ভাসতে ভাসতে এসে ঠাঁই নিয়েছিল এই জায়গায়। সেই থেকে এখানে পত্তন হয়েছে শিকদার বাড়ির।
শিকদার বাড়িতে বাস করে বৃদ্ধ “মকবুল” ও তার তিন স্ত্রী সহ “আবুল”, “রশিদ”, “ফকিরের মা” ও “মন্তু” এবং আরো অনেকে। বৃদ্ধ মকবুলের চতুর্দশবর্ষী বউ টুনির মনটা মকবুলের শাসন মানতে চায় না। সে চায় খোলা আকাশের নিচে বেড়াতে, হাসতে, খেলতে। তাই সঙ্গী হিসেবে বেছে নেয় অল্প বয়সী সুঠামদেহী মন্তুকে। মন্তু বাবা-মা হারা, অনাথ। বিভিন্ন কাজ করে বেড়ায়। টুনি আর মন্তু সকলের অগোচরে রাতের বেলায় বেরিয়ে পড়ে মাছ ধরতে। বর্ষায় যায় শাপলা তুলতে। এমনি করে দুজন দুজনার কাছে এসে যায়। অব্যক্ত ভালবাসার জোয়ারে ভাসে ওরা দু’জন। কিন্ত কেউ মুখ ফুঁটে বলতে পারেনা মনের কথা, লোক লজ্জার ভয়ে। সমাজের রক্ত চক্ষু ওদের দূরে রাখে।
গ্রাম-বাংলায় যা হয়, কলেরা বসন্তের বাতাস লাগলে উজাড় হয়ে যায় কয়েক ঘর মানুষ। ডাক্তার না দেখিয়ে তারা টুকটাক তাবিজ করে, এভাবেই দিন চলে। মকবুলের আকস্মিক মৃত্যুর পর মন্তু যখন মনের কথা টুনিকে খুলে বলে তখন অনেক দেরি হয়ে গেছে। গনু মোল্লা, আম্বিয়া, রশিদ, ফকিরের মা, সালেহা কেউই নেই। টুনির সঙ্গে মন্তুর অনেক দিন দেখা হয়নি। টুনি হারিয়ে গেছে ওর জীবন থেকে। তবুও টুনিকে মাঝে মাঝে মনে পড়ে মন্তুর। এমনি করে অনেকটা সময় পার হয়েছে। রাতের বেলা সুরত আলীর ছেলে ওর বাপের মতোই পুঁথি করে- “শোন শোন বন্ধুগনে শোন দিয়া মন, ভেলুয়ার কথা কিছু শান সর্বজন।” ভেলুয়া সুন্দরীর কথা সবাই শানে। একই তালে, একই সুরে হাজার বছরের অন্ধকার এক ইতিহাস নিয়ে এগিয়ে চলে সবাই। হাজার বছরের পুরনো জোৎস্না ভরা রাতে একই পুঁথির সুর ভেসে বেড়ায় বাতাসে।
কালের আবর্তে সময় গড়ায়। প্রকৃতিতেও পরিবর্তন আসে। শুধু পরিবর্তন আসেনা অন্ধকার, কুসংস্কারাচ্ছন্ন গ্রাম বাংলার আচলায়াতন সমাজে। right|জহির রায়হান
পুরস্কার ও সম্মাননা
জহির রায়হান হাজার বছর ধরে উপন্যাসের জন্য ১৯৬৪ সালে আদমজী সাহিত্য পুরস্কার লাভ করেন।
চলচ্চিত্র
২০০৫ সালে জহির রায়হানের প্রথমা স্ত্রী কোহিনুর আক্তার সুচন্দা হাজার বছর ধরে উপন্যাস অবলম্বনে একই নামে চলচ্চিত্র নির্মাণ করেন। এ চলচ্চিত্রে প্রধান দুটি চরিত্র মন্তু ও টুনির ভুমিকায় রিয়াজ ও শশী অভিনয় করেন। এছাড়াও শাহনুর, সুচন্দা, এটিএম শামসুজ্জামান বিভিন্ন চরিত্র চিত্রায়িত করেছেন। চলচ্চিত্রটি সমালোচক ও দর্শকদের কাছে বেশ প্রশংসিত হয়। সেবছর এটি ছয়টি বিভাগে জাতীয় চলচ্চিত্র পুরস্কার জিতে নেয়। এছাড়াও তিনটি বিভাগে মেরিল-প্রথম আলো পুরস্কার অর্জন করে।
ইবরাহিম ইবনুল ওয়ালিদ
ইবরাহিম ইবনুল ওয়ালিদ (? – ২৫ জানুয়ারি ৭৫০) (ابراهيم ابن الوليد بن عبد الملك) ছিলেন একজন উমাইয়া খলিফা ও খলিফা প্রথম ওয়ালিদের পুত্র। ক্ষমতাচ্যুত হওয়ার পূর্বে ৭৪৪ সালে তিনি সংক্ষিপ্ত সময়ের জন্য শাসন করেন। রাজনৈতিক প্রতিপক্ষের ভয়ে তিনি আত্মগোপন করেছিলেন। শাসনকালের স্বল্পতা ও সর্বজন মান্যতার অভাবের কারণে মুহাম্মদ ইবনে জারির আল তাবারি তাকে খলিফা হিসেবে অসফল বলে উল্লেখ করেছেন। তিনি এও লিখেছেন যে ইবরাহিম খলিফা থাকার সময় আবদুল্লাহ ইবনে উমরকে ইরাকের গভর্নর হিসেবে নিয়োগ দেন।
ইবরাহিম তার ভাই খলিফা তৃতীয় ইয়াজিদ কর্তৃক উত্তরাধিকারী মনোনীত হয়েছিলেন। দ্বিতীয় মারওয়ান ইয়াজিদের বিরোধিতা করেন। পরে ইয়াজিদকে তিনি সম্মতি দিলেও তার মৃত্যুর পর মারওয়ান নিজের লক্ষ্যের দিকে এগিয়ে যান। ইবরাহিম অণুরোধ করলে মারওয়ান তার নিরাপত্তার নিশ্চয়তা প্রদানে সম্মত হন। তিনি মারওয়ানের সাথে সিরিয়ার রুসাফায় প্রাক্তন খলিফা হিশাম ইবনে আবদুল মালিকের বাসভবনে ভ্রমণ করেন। ৭৫০ সালে উমাইয়া পরিবারের অন্যান্য সদস্যদের মত তিনিও আব্বাসীয়দের হাতে নিহত হন।
গ্রন্থপঞ্জি
Muhammad ibn Jarir al-Tabari History v. 26 "The Waning of the Umayyad Caliphate," transl. Carole Hillenbrand, SUNY, Albany, 1989; v. 27 "The Abbasid Revolution," transl. John Alden Williams, SUNY, Albany, 1985
লুইজিয়ানা বিশ্ববিদ্যালয় ব্যবস্থা
ইউনিভার্সিটি অব লুইজিয়ানা সিস্টেম (ইউএল সিস্টেম) হল মার্কিন যুক্তরাষ্ট্রের লুইজিয়ানা রাজ্যের একটি সরকারি বিশ্ববিদ্যালয় ব্যবস্থা। এটি রাজ্যের অন্য তিনটি সরকারি বিশ্ববিদ্যালয় ব্যবস্থার তুলনায় বেশি শিক্ষার্থী নথিভুক্ত করে। এর সদর দফতর ব্যাটন রুজের ক্লাইবোর্ন ভবনে অবস্থিত।
ইতিহাস
ব্যবস্থাটি ১৯৯৬ সালে প্রতিষ্ঠিত হয়েছিল। ব্যবস্থার বিশ্ববিদ্যালয়গুলি ৯০,৫০০ জনেরও বেশি শিক্ষার্থী নথিভুক্ত করে এবং ৭০০ টিরও বেশি একাডেমিক ডিগ্রি প্রোগ্রাম অফার করে।
সদস্য প্রতিষ্ঠান
লুইজিয়ানা বিশ্ববিদ্যালয় ব্যবস্থার নয়টি সদস্য প্রতিষ্ঠান রয়েছে:
শাইনি আব্রাহাম
শাইনি উইলসন (নী আব্রাহাম, জন্ম ৮ মে ১৯৬৫) একজন অবসরপ্রাপ্ত ভারতীয় ক্রীড়াবিদ। তিনি ৮০০ মিটার দৌড়ে ১৪ বছর জাতীয় চ্যাম্পিয়ন ছিলেন। শাইনি আব্রাহাম উইলসন (শাইনি আব্রাহাম) আন্তর্জাতিক প্রতিযোগিতায় ৭৫ বারেরও বেশি ভারতের প্রতিনিধিত্ব করেছেন। চারটি বিশ্বকাপে এশিয়ার প্রতিনিধিত্ব করার অধিকারী তিনি। ১৯৮৫ সালে জাকার্তা থেকে শুরু করে পরপর ছয়টি এশিয়ান ট্র্যাক ও ফিল্ডে অংশগ্রহণকারী তিনি সম্ভবত একমাত্র ক্রীড়াবিদও। এ সময়ের মধ্যে তিনি এশিয়ান প্রতিযোগিতায় সাতটি সোনা, পাঁচটি রুপো এবং দুটি ব্রোঞ্জ পদক জিতেছিলেন। তিনি সাতটি দক্ষিণ এশীয় ফেডারেশন (এসএএফ) প্রতিযোগিতায় অংশগ্রহণ করে মোট ১৮ টি সোনা এবং দুটি রুপোর পদক জয় করেছেন।
প্রথম জীবন
তিনি উইলসন চেরিয়ানকে বিবাহ করেন, যিনি একজন আন্তর্জাতিক সাঁতারু এবং অর্জুন পুরস্কারপ্রাপ্ত। তাদের তিনটি সন্তান আছে: শিল্পা, সান্দ্রা এবং শেন।
তিনি বর্তমানে ভারতীয় দলের নির্বাচক এবং নির্বাচন কমিটিতে সরকার মনোনীত নির্বাচক। বর্তমানে তিনি চেন্নাইয়ে ভারতের খাদ্য কর্পোরেশনে, জেনারেল ম্যানেজার (ক্রীড়া) হিসাবে কাজ করছেন।
ক্রীড়া জীবন
১৯৮২ সালে নয়াদিল্লিতে এশিয়ান গেমসে দেশের প্রতিনিধিত্ব করার সময় থেকে পি. টি. ঊষা এবং শাইনি আব্রাহামের অ্যাথলেটিক্স জীবন পাশাপাশি চলছিল। দিল্লিতে এশিয়ান গেমসের একবছর আগে শাইনি ৮০০ মিটার দৌড়ে জাতীয় চ্যাম্পিয়ন হন।
তার পর থেকে তিনি তার অবসর ঘোষণা না করা পর্যন্ত, তিনি জাতীয় প্রতিযোগিতায় প্রতিবার এই ইভেন্টে জিতেছেন। চারটি অলিম্পিক এবং তিনটি এশিয়ান গেমসের একজন অভিজ্ঞতা সমৃদ্ধ, শাইনির কিছু চমৎকার মুহুর্ত রয়েছে, বিশেষ করে ১৯৮৪ লস অ্যাঞ্জেলেস অলিম্পিক গেমসের অভিজ্ঞতা, যেখানে তিনি অলিম্পিক ইভেন্টের সেমি-ফাইনালে প্রবেশকারী ভারতের প্রথম মহিলা ছিলেন। এবং আরো গুরুত্বপূর্ণভাবে, তিনি রিলে দলের সদস্য ছিলেন যেটি সেখানে এশিয়ান রেকর্ড করেছিল। ১৯৮৭ সালে রোমে অনুষ্ঠিত বিশ্ব চ্যাম্পিয়নশিপের সময় সেটি আরও ভাল হয়েছিল।
তার কিছু বিরক্তিকর স্মৃতিও আছে, ১৯৮৬ সালে সিউলের এশিয়ান গেমসে তিনি ভুল করে ভেতরের লেন এ ঢুকে পড়ে প্রতিযোগিতা থেকে বাতিল হয়ে যান, তখন তিনি সকলের আগেই দৌড়োচ্ছিলেন। তার কাছে ১৯৯২ সালের বার্সেলোনা অলিম্পিকের স্মৃতিও মধুর, যখন তিনি অলিম্পিকে ভারতের পতাকা বহনকারী প্রথম মহিলা হিসাবে নির্বাচিত হয়েছিলেন।
'তার সবচেয়ে স্মরণীয় প্রতিযোগিতা ছিল ১৯৮৯ সালে দিল্লির এশিয়ান ট্র্যাক অ্যান্ড ফিল্ড প্রতিযোগিতা, পারিবারিক ভাবে থাকা সত্ত্বেও, তিনি ৮০০ মিটার দৌড়েছিলেন, চিনের সুন সুমেইএর পেছনে থেকে দ্বিতীয় হন, কিন্তু সুমেই ডোপিং এ অভিযুক্ত হয়ে যাওয়ায় তাকে বাতিল করে শাইনিকে বিজয়ী ঘোষণা করা হয়। তার শ্রেষ্ঠ কৃতিত্বগুলির মধ্যে একটি হল যে, তিনি তার সন্তানের জন্মের পরে আরও দ্রুত দৌড়োচ্ছিলেন। তিনি চেন্নাইএ, ১৯৯৫ সালের দক্ষিণ এশীয় ফেডারেশনের (স্যাফ) প্রতিযোগিতায়, ৮০০ মিটার দৌড় বিভাগে, ১:৫৯.৮৫ মিনিট সময় করে নতুন রেকর্ড স্থাপন করেন। '''
১৯৮৫ সালে শাইনিকে অর্জুন পুরস্কার, ১৯৯৬ সালে বিড়লা পুরস্কার এবং ১৯৯৮ সালে পদ্মশ্রী পুরস্কার প্রদান করা হয়। তিনি এশিয়ার শীর্ষ দশ ক্রীড়াবিদদের একজন হিসেবে ১৯৯১ সালের চীনা সাংবাদিকদের পুরস্কার লাভ করেন।
অংশগ্রহণ
শাইনি চারটি অলিম্পিক ক্রীড়া প্রতিযোগিতায় অংশগ্রহণ করেন: লস অ্যাঞ্জেলেস (১৯৮৪), সিউল (১৯৮৮), বার্সেলোনা (১৯৯২) এবং আটলান্টা(১৯৯৬)।
যদিও তিনি চারটি অলিম্পিকে কোনও পদক জিতেননি, তিনি এবং পি.টি. ঊষা এই দুজনের বিশেষ চেষ্টায় ১৯৮৪ সালের গেমসে ভারতকে অপ্রত্যাশিতভাবে ৪X৪০০ মিটার মহিলা রিলের চূড়ান্ত পর্বে তোলেন।
তিনি ১৯৯২ সালের গেমসে ভারতীয় দলের অধিনায়ক। তিনি তিনটি এশিয়ান গেমসে ভারতের প্রতিনিধিত্ব করেছেন এবং একটি সোনা, দুটি রুপো, একটি ব্রোঞ্জ পদক জিতেছেন।
এশিয়ান ট্র্যাক অ্যান্ড ফিল্ড প্রতিযোগিতায় তিনি ৭টি সোনা, ৬টি রুপো এবং ২টি ব্রোঞ্জ পদক জিতেছেন। ৭৫ বারের ও বেশি সময় তিনি ভারতের প্রতিনিধিত্ব করেছেন। '''মহিলাদের ৮০০ মিটারে অলিম্পিকের সেমিফাইনালে পৌঁছোনো প্রথম ভারতীয় মহিলা ক্রীড়াবিদ। ১৯৯৬ সালের আটলান্টা অলিম্পিকে ভারতীয় দলের প্রথম মহিলা অধিনায়ক এবং পতাকা বহনকারী
.ইআর
.ইআর ইরিত্রিয়ার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।
দ্বিতীয় স্তরের ডোমেইন
কিছু দ্বিতীয় স্তরের ডোমেইন নাম রয়েছে যদিও তাদের নীতিমালা সম্পর্কে তেমন কিছু জানা যায় না।
বগুড়া জেলার ইউনিয়ন পরিষদসমূহ
বগুড়া জেলার ইউনিয়ন পরিষদসমূহ হচ্ছে বাংলাদেশের উত্তর-পশ্চিমাঞ্চলের রাজশাহী বিভাগের বগুড়া জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। এই জেলাটিতে ১২টি উপজেলা, ৮টি থানা এবং ১২টি পৌরসভা, ১০৮টি ইউনিয়ন, ১,৭৫৯টি মৌজা এবং ২,৬৯৫টি গ্রাম নিয়ে গঠিত হয়েছে। নিম্নে বিস্তারিত তালিকা উল্লেখ করা হল:
দিশানায়াকা মুদিয়ানসেনাগে জয়রত্নে
দিসানায়ক মুদিয়নসেলাগে জয়রত্ন (දිසානායක මුදියන්සේලාගේ ජයරත්න, திசாநாயக்க முதியன்சேலாகே ஜயரத்ன; ৪ জুন ১৯৩১ – ১৯ নভেম্বর ২০১৯), যিনি '''ডি. এম. “দি মু” জয়রত্ন''' নামেও পরিচিত, ছিলেন একজন অভিজ্ঞ শ্রীলঙ্কান রাজনীতিবিদ যিনি ২০১০ থেকে ২০১৫ সাল পর্যন্ত শ্রীলঙ্কার প্রধানমন্ত্রী ছিলেন। শ্রীলঙ্কা ফ্রিডম পার্টি’র অন্যতম প্রতিষ্ঠাতা সদস্য জয়রত্নে ১৯৭০ সালে সর্বপ্রথম সংসদ সদস্য নির্বাচিত হন। অতঃপর ২১ এপ্রিল, ২০১০ তারিখে প্রধানমন্ত্রী হিসেবে শপথ গ্রহণ করেন।
প্রারম্ভিক জীবন
৪ জুন, ১৯৩১ তারিখে জন্মগ্রহণকারী ডি. এম. জয়রত্নে ক্যান্ডি শহরের ঠিক বাইরে গাম্পোলা এলাকার ডলুয়া মহাবিদ্যালয়ে অধ্যয়ন করেন। ১৯৫১ সালে এস. ডব্লিউ. আর. ডি. বন্দরনায়েকে কর্তৃক ক্যান্ডিতে শ্রীলঙ্কা ফ্রিডম পার্টি প্রতিষ্ঠা করার পর তিনি ডলুয়া মহাবিদ্যালয়ে শিক্ষক হিসেবে যোগদান করেন। পরবর্তীতে তিনি ১৯৬০ সাল থেকে ১৯৬২ সালের মেয়াদকালে ডলুয়ায় পোস্টমাস্টার হিসেবে কর্মরত ছিলেন।
রাজনীতিতে অংশগ্রহণ
১৯৭০ সালের শ্রীলঙ্কার সংসদ নির্বাচনে জয়রত্নে প্রথমবারের মতো অংশগ্রহণ করেন। শ্রীলঙ্কা ফ্রিডম পার্টি (এসএলএফপি)’র প্রার্থী হিসেবে গাম্পোলা সংসদীয় এলাকা থেকে১৪,৪৬৩ ভোট পান। এ নির্বাচনে তিনি ইউনাইটেড ন্যাশনাল পার্টি (ইউএনপি)’র প্রার্থী ডব্লিউ.পি.বি. দিশানায়েকেকে পরাভূত করেন। এরপর ১৯৭৭ সালের নির্বাচনে দিশানায়েকেকে পুনরায় হারান। ঐ নির্বাচনে এসএলএফপি’র মাত্র ৮জন সদস্য সংসদে প্রবেশ করতে পেরেছিলেন। ১৯৮৯ সালের নতুন অগ্রাধিকারমূলক ভোটিং পদ্ধতিতে ক্যান্ডি জেলা থেকে তিনি পুনরায় নির্বাচিত হন। ৫৪,২৯০ ভোট পেয়ে তিনি এসএলএফপি প্রার্থীদের তালিকায় শীর্ষস্থানে ছিলেন।
১৯৯৪ সালে পিপল’স অ্যালায়েন্সের হয়ে সংসদ সদস্য নির্বাচিত হন তিনি। এরফলে তিনি প্রথমবারের মতো রাষ্ট্রপতি চন্দ্রিকা কুমারাতুঙ্গা’র মন্ত্রীপরিষদে ভূমি, কৃষি ও বনায়ণ মন্ত্রী হিসেবে নিযুক্ত হন।
শ্রীলঙ্কার প্রধানমন্ত্রী
ইউনাইটেড পিপল’স ফ্রিডম অ্যালায়েন্সের প্রার্থী হিসেবে ২০১০ সালের সংসদীয় নির্বাচনে বিজয়ী হন জয়রত্নে। এসএলএফপি’র সর্বাপেক্ষা বয়োজ্যেষ্ঠ সদস্য জয়রত্নে ২১ এপ্রিল, ২০১০ তারিখে শ্রীলঙ্কার প্রধানমন্ত্রী হিসেবে শপথ গ্রহণ করেন। শ্রীলঙ্কার সংবিধান অনুযায়ী প্রধানমন্ত্রী সর্বাপেক্ষা আনুষ্ঠানিক পদ। এছাড়াও, তিনি বুদ্ধশাসনা ও ধর্মবিষয়ক মন্ত্রণালয়ের দায়িত্ব পালন করবেন।
মৃত্যু
ডি. এম. জয়রত্নে ২০১৯ সালের ১৯ নভেম্বর মৃত্যুবরণ করেন।
ঝর্ণা দাস
ঝর্ণা দাস একজন ভারতীয় রাজনীতিবিদ। তিনি বর্তমানে কমিউনিস্ট পার্টি অফ ইন্ডিয়া (মার্ক্সবাদী) থেকে নির্বাচিত ত্রিপুরা রাজ্যসভার সদস্য।
রাজনীতি
তিনি ২০১০ সালের মার্চে বিনা প্রতিদ্বন্দ্বীতায় নির্বাচিত হন। ঝর্ণা রাজ্যসভায় নির্বাচিত হওয়ার আগে সিপিআই ত্রিপুরা রাজ্য কমিটির সদস্য ছিলেন। রাজ্য সমাজকল্যাণ বোর্ডের চেয়ারপার্সনের দায়িত্ব পালন করেন। ঝর্ণা দাস ত্রিপুরা রাজ্যসভা থেকে নির্বাচিত প্রথম দলিত এবং ২য় নারী সদস্য হিসেবে নির্বাচিত হন।
২০১৬ সালের ২১ মার্চে ঝর্ণা দাস বৈদ্য ত্রিপুরা থেকে রাজ্যসভা নির্বাচনে ৪৯ ভোট পেয়ে কংগ্রেস প্রার্থী জ্যোতির্ময় নাথকে পরাজিত করেন, যিনি মাত্র ১০ টি ভোট লাভ করেন। ঝর্ণা দাস এর ফলে ২য় বারের মত রাজ্যসভার সদস্য নির্বাচিত হন।
ব্যাবিলনিয়ানদের অঙ্কিত পৃথিবীর মানচিত্র
right|250px|thumb|ব্যাবিলনিয়ানদের অঙ্কিত পৃথিবীর মানচিত্র (আনু. খ্রিষ্টপূর্ব ৫০০ অব্দ)। ব্যাবিলনিয়ানদের অঙ্কিত পৃথিবীর মানচিত্র ব্যাবিলনিয়ানদের দৃষ্টিকোণ থেকে তাদের পরিচিত বিশ্বের একটি চিত্রাঙ্কিত নকশা। মাটির তৈরী একটি খণ্ডে তৈরীকৃত এই মানচিত্রটিতে কেন্দ্র থেকে কিছুটা উত্তরে ব্যাবিলন শহরটি অবস্থিত বলে দেখানো হয়েছে; কয়েকটি খণ্ডে বিভক্ত হয়ে ভাঙে যাওয়া এই মৃত্তিকা ফলকটিতে কিউনিফর্ম পদ্ধতিতে লেখা এই অংশ রয়েছে।
ময়মনসিংহ ধর্মপ্রদেশ
ময়মনসিংহ ধর্মপ্রদেশ (Dioecesis Mymensinghensis) বাংলাদেশের ময়মনসিংহ জেলা শহরে অবস্থিত একটি ক্যাথলিক ধর্মপ্রদেশ। এটি ঢাকা মহাধর্মপ্রদেশের অধীনস্থ। বিশপ পনেন পল কুবি, সিএসসি, ডিডি হলেন ময়মনসিংহ ধর্মপ্রদেশ প্রধান। এই ধর্মপ্রদেশের বেশিরভাগ লোকই মান্দি (গারো) সম্প্রদায়ের। বিশপও মান্দি (গারো) আদিবাসী। মোট ৭৬,০৪৭ ক্যাথলিক এবং ৬,৬৬৫ প্রটেস্ট্যান্ট খ্রিস্টান এখানে বসবাস করে। তাঁদের অধিকাংশই গ্রামাঞ্চলে কৃষিকাজ ও দিনমজুরীর মাধ্যমে জীবিকা নির্বাহ করে এবং অনেকেই শহরে বাস করে অভিবাসী শ্রমিক হিসাবে। মান্দি (গারো) মহিলারা বিউটি পার্লার পেশায় খুব দক্ষ।
তবে ধীরে হলেও মান্দিরা এখন সরকারী ও বেসরকারী সংস্থাগুলোতে উচ্চ পর্যায়েও দায়িত্ব পালন করছেন।
সর্বোচ্চ-বিক্রি সঙ্গীত শিল্পী তালিকা
এই তালিকায় মূলত ৭.৫ কোটি (৭৫ মিলিয়ন) বা ততোধিক রেকর্ড বিক্রয়ের দাবিকৃত সঙ্গীত শিল্পীদের অর্ন্তভূক্ত করা হয়েছে। নিচে তালিকাভুক্ত শিল্পীদের দাবিকৃত বিক্রয় পরিসংখ্যানের সাথে তাদের মোট প্রত্যয়িত এককগুলি তালিকাবদ্ধ হয়েছে, এবং সর্বাধিক পরিমাণ দাবিকৃত বিক্রয় সহ শিল্পীরা তালিকার শীর্ষে স্থান পেয়েছে। দুই বা ততোধিক শিল্পীর দাবিযুক্ত বিক্রয় পরিসংখ্যান সমপরিমান হবার সার্থে প্রত্যায়িত একক অনুযায়ী তাদের তালিকাভুক্ত করা হয়েছে। দাবিকৃত বিক্রয় পরিসংখ্যান এবং প্রদত্ত উৎসগুলির মধ্যে প্রমাণিত মোট এককগুলির (প্রতিটি দেশের জন্য) মধ্যে অ্যালবাম, একক, সংকলন-অ্যালবাম, সঙ্গীত ভিডিওগুলির পাশাপাশি একক এবং পূর্ণদৈর্ঘ্যের অ্যালবামগুলির বিক্রয় অন্তর্ভুক্ত রয়েছে। বিক্রয় সংখ্যাগুলি, যেমন সাউন্ডস্ক্যান থেকে প্রাপ্ত, যা কখনও কখনও বিলবোর্ড ম্যাগাজিনে প্রকাশিত হয়, প্রত্যয়িত এককগুলির কলামে অন্তর্ভুক্ত হয় নি।, বিক্রয় পরিসংখ্যান দাবী এবং প্রত্যয়িত একক উভয়ের ভিত্তিতে, দ্য বিটল্‌সকে সর্বাধিক বিক্রি ব্যান্ড হিসাবে বিবেচনা করা হয়। মাইকেল জ্যাকসন বিক্রয় দাবির ওপর ভিত্তি করে সর্বাধিক বিক্রিত স্বতন্ত্র শিল্পী হিসাবে বিবেচিত এবং প্রত্যয়িত এককগুলির ভিত্তিতে রিয়ানা সর্বাধিক বিক্রিত স্বতন্ত্র শিল্পী।
সংজ্ঞা
সমস্ত শিল্পী এই তালিকায় অন্তর্ভুক্ত।
দারনাগুল (বাকু মেট্রো)
দারনাগুল বাকু মেট্রোর একটি স্টেশন। এটি ২৯ জুন ২০১১ সালে চালু করা হয়। স্টেশনটি ৭ম-৮ম মাইক্রোডিস্ট্রিক্ট অঞ্চলে অবস্থিত। এখান থেকে সুলেমান সানি আখুন্দোভ সরণিতে যাওয়া যায়। স্টেশনটি স্তম্ভবিহীন। এটি বাকু মেট্রোর তেইশতম স্টেশন।
ইতিহাস
স্টেশনটির নির্মাণ কাজ শুরু হয় ২০০৯ সালে এবং ২৯ জুন, ২০১১ সালে নির্মাণ সম্পন্ন হলে যান চলাচলের জন্য উন্মুক্ত করা হয়। রাষ্ট্রপতি ইলহাম আলিয়েভ এটির উদ্বোধন করেন।
অ্যাম্বার অ্যালার্ট
অ্যাম্বার অ্যালার্ট (Amber Alert)  বা শিশু অপহরণে জরুরি বার্তা (কোড: CAE) হলো শিশু অপহরণ হলে খুঁজে পাওয়ার জন্য এক ধরনের সতর্ক বার্তা প্রদান প্রক্রিয়া। এটি ১৯৯৬ সালে যুক্তরাষ্ট্রে প্রথম ব্যবহৃত হয়।
" অ্যাম্বার" এর অফিসিয়াল পূর্ণরূপ "আমেরিকা'স মিসিং: ব্রডকাস্ট ইমার্জেন্সি রেসপন্স", কিন্তু " অ্যাম্বার" নামটি করা হয়েছিল মূলত ৯ বছর বয়সী মার্কিন শিশু "অ্যাম্বার হ্যাগারম্যান (Amber Hagerman)" এর নামানুসারে, যাকে ১৯৯৬ সালে আর্লিংটনে অপহরণের পর হত্যা করা হয়।
যুক্তরাষ্ট্রে অ্যাম্বার অ্যালার্ট, ইমার্জেন্সি অ্যালার্ট সিস্টেম এবং নোআ ওয়েদার রেডিও কর্তৃক বাণিজ্যিক রেডিও স্টেশন, ইন্টারনেট রেডিও, স্যাটেলাইট রেডিও, টেলিভিশন স্টেশন, টেক্সট মেসেজ ও ক্যাবল টিভির মাধ্যমে পরিবেশন করা হয়ে থাকে।  যখন কোনো শিশু অপহৃত হয় তখন অ্যাম্বার অ্যালার্টটি ইমেইল এবং বাণিজ্যিক বৈদ্যুতিক বিলবোর্ডের মাধ্যমেও দেখানো হয়। গুগল বিং এবং ফেসবুক ও অ্যাম্বার অ্যালার্টের মাধ্যমে সতর্ক বার্তা দিয়ে থাকে। যখন কেউ কোনো বিশেষ জায়গায় গুগলে অ্যাম্বার অ্যালার্ট  সার্চ করে এবং সেখানে যদি সম্প্রতি কোনো শিশু অপহৃত হয় তাহলে সেখানে  গুগল চাইল্ড অ্যালার্ট (কিছু দেশে গুগল অ্যাম্বার অ্যালার্ট ও বলা হয়) জারি করা হয়। এই সতর্কতা বার্তাটি বর্তমানে যুক্তরাষ্ট্র এবং বেশ কিছু ইউরোপের দেশেও  চালু রয়েছে। যদি কেউ তাদের মোবাইলে অ্যাম্বার অ্যালার্ট ব্যবস্থার মাধ্যমে খুদে বার্তা পেতে চায় তাহলে তারা ওয়্যারলেস অ্যাম্বার অ্যালার্ট চালু করতে পারেন, যেটি বিনামূল্যে তাদের ফোনে বার্তা পৌঁছে দেয়। অনেক রাজ্যের লটারি টার্মিনালের সামনের স্ক্রলবোর্ডেও অ্যাম্বার অ্যালার্ট প্রদর্শন করা হয়।
প্রত্যেক পুলিশ, রাজ্য পুলিশ এবং হাইওয়ে পুলিশ নির্দিষ্ট অপহরণ তথ্য অনুসন্ধান এর ভিত্তিতে অ্যাম্বার অ্যালার্ট জারি করতে পারেন। অপহরণকৃত ব্যক্তির নাম, বর্ণনা এবং গাড়ীর ক্ষেত্রে নাম্বার প্লেট ইত্যাদি বলার পর অ্যাম্বার অ্যালার্ট জারি করা হয়।
কার্যক্রমের মানদণ্ড
সতর্ক বার্তাটি ইমার্জেন্সি অ্যালার্ট সিস্টেম কর্তৃক সম্প্রচার করা হয়। কানাডাতে অ্যালার্ট রেডি নামক কানাডিয়ান ইমার্জেন্সি ওয়ার্নিং সিস্টেম কর্তৃক জারি করা হয়। মিথ্যা ও ভুয়া সতর্কতা জারি থেকে বিরত থাকতে কতগুলা মানদণ্ড নির্ধারণ করা হয়েছে, যেগুলোর ওপর ভিত্তি করেই "অ্যাম্বার অ্যালার্ট" জারি করা হয়।
উপর্যুক্ত মানদণ্ডের উপর #২ নং টা অ্যাম্বার অ্যালার্ট জারির ক্ষেত্রে খুব কমই বিচার করা হয়। অ্যালার্টের বার্তা তৎক্ষণাৎ এফবিআই ও ন্যাশনাল ক্রাইম ইনফরমেশন সেন্টার এর কাছেও পাঠানো হয়।
অ্যাম্বার হ্যাগারম্যান
১৩ জানুয়ারি ১৯৯৬, অ্যাম্বার হ্যাগারম্যান (নভেম্বর ২৫, ১৯৮৬ - জানুয়ারি ১৭, ১৯৯৬) টেক্সাসের আর্লিংটনে তার ভাইয়ের সাথে সাইকেল চালাতে গিয়ে অপহৃত হয়। হ্যাগারম্যানের এক প্রতিবেশী তাকে অপহরণের বিষয়টি তার পরিবারকে জানায় এবং তারা তাকে খুঁজতে শুরু করে। অপহরণের চারদিন পর তার লাশ অপহরণের স্থান থেকে প্রায় ৫ মাইল দূরে খুঁজে পাওয়া যায়।
মেক্সিকো
মেক্সিকোতে ২৮শে এপ্রিল ২০১১ সালে অ্যাম্বার অ্যালার্ট চালু করা হয়।
অস্ট্রেলিয়া
অস্ট্রেলিয়ার রাজ্য কুয়িনসল্যান্ডে অ্যাম্বার অ্যালার্ট চালু হয় ২০০৫ এর মে মাসে। অস্ট্রেলিয়ার অন্যান্য রাজ্যগুলো জুন ২০১৭ এ ফেসবুকের অ্যাম্বার অ্যালার্টে যোগদান করে।
ফ্রান্স
ফ্রান্সে ২০০৬ সালের ফেব্রুয়ারিতে বিচার বিভাগ কর্তৃক অ্যাম্বার অ্যালার্ট চালু করা হয়।
নেদারল্যান্ডস
নেদারল্যান্ডসের ডাচ ন্যাশনাল পুলিশ কর্তৃক ২০০৮ সালে এই ব্যবস্থা চালু করা হয়। নেদারল্যান্ডসে ১৪ ফেব্রুয়ারি ২০০৯ এ প্রথমবারের মতো অ্যালার্টটি চালু করা হয়, যখন ৪ বছরের একটি বাচ্চাকে খুজে পাওয়া যাচ্ছিল না।
যুক্তরাজ্য
১লা এপ্রিল ২০০৭, উত্তর পশ্চিম ইংল্যান্ডে অ্যালার্টটি চালু করা হয়।
মহাকালেশ্বর মন্দির
মহাকালেশ্বর জ্যোতির্লিঙ্গ মন্দির (महाकालेश्वर ज्योतिर्लिंग) হল হিন্দু দেবতা শিবের একটি মন্দির এবং বারোটি জ্যোতির্লিঙ্গের অন্যতম। এই মন্দিরটি ভারতের মধ্যপ্রদেশ রাজ্যের উজ্জয়িনী শহরে রুদ্রসাগর হ্রদের তীরে অবস্থিত। এই মন্দিরের শিবলিঙ্গটিকে স্বয়ম্ভু বা শিবের সাক্ষাৎ-মূর্তি মনে করা হয়।
কিংবদন্তি
শিবপুরাণ অনুসারে, একবার সৃষ্টিকর্তা ব্রহ্মা ও রক্ষাকর্তা বিষ্ণু তাদের মধ্যে কে শ্রেষ্ঠ তা নিয়ে বিবাদে রত হন। তাদের পরীক্ষা করার জন্য শিব ত্রিভুবনকে ভেদ করে জ্যোতির্লিঙ্গ নামে এক বিশাল অন্তহীন আলোকস্তম্ভ রূপে আবির্ভূত হন। বিষ্ণু ও ব্রহ্মা এই লিঙ্গের উৎস অনুসন্ধান করতে যান। ব্রহ্মা যান উপর দিকে এবং বিষ্ণু নামেন নিচের দিকে। কিন্তু তারা কেউই এই লিঙ্গের উৎসটি খুঁজে পাননা। ব্রহ্মা মিথ্যা বলেন যে তিনি উৎসটি খুঁজে পেয়েছেন। কিন্তু বিষ্ণু তার পরাজয় স্বীকার করে নেন। শিব তখন একটি দ্বিতীয় জ্যোতির্লিঙ্গ রূপে আবির্ভূত হয়ে মিথ্যা বলার জন্য ব্রহ্মাকে শাপ দেন যে অনুষ্ঠানে তার কোনো স্থান হবে না। অন্যদিকে সত্য কথা বলার জন্য তিনি বিষ্ণুকে আশীর্বাদ করে বলেন যে সৃষ্টির অন্তিমকাল পর্যন্ত তিনি পূজিত হবেন। জ্যোতির্লিঙ্গ হল সেই অখণ্ড সর্বোচ্চ সত্যের প্রতীক, যার অংশ শিব নিজে। হিন্দু বিশ্বাস অনুসারে, জ্যোতির্লিঙ্গ মন্দিরগুলিতে শিব স্বয়ং অগ্নিময় আলোকস্তম্ভ রূপে আবির্ভূত হয়েছিলেন। শিবের ৬৪টি রূপভেদ রয়েছে। তবে এগুলির সঙ্গে জ্যোতির্লিঙ্গকে এক করা হয় না। প্রত্যেক জ্যোতির্লিঙ্গের নির্দিষ্ট নাম আছে – এগুলি শিবের এক এক রূপ। প্রতিটি মন্দিরেই শিবলিঙ্গ শিবের অনন্ত প্রকৃতির প্রতীক এক আদি ও অন্তহীন স্তম্ভের প্রতিনিধিত্ব করে। বারোটি জ্যোতির্লিঙ্গ মন্দির হল গুজরাতের সোমনাথ, অন্ধ্রপ্রদেশের শ্রীশৈলমের মল্লিকার্জুন, মধ্যপ্রদেশের উজ্জয়িনীর মহাকালেশ্বর, মধ্যপ্রদেশের ওঙ্কারেশ্বর, হিমালয়ের কেদারনাথ, মহারাষ্ট্রের ভীমশংকর, উত্তরপ্রদেশের বারাণসীর বিশ্বনাথ, মহারাষ্ট্রের ত্র্যম্বকেশ্বর, ঝাড়খণ্ডের দেওঘরের বৈদ্যনাথ, গুজরাতের দ্বারকায় নাগেশ্বর, তামিলনাড়ুর রামেশ্বরমের রামেশ্বর এবং মহারাষ্ট্রের আওরঙ্গাবাদের ঘৃষ্ণেরশ্বর।
মন্দির
মহাকালেশ্বরের মূর্তিটি দক্ষিণামূর্তি নামে পরিচিত। ‘দক্ষিণামূর্তি’ শব্দের অর্থ ‘যাঁর মুখ দক্ষিণ দিকে’। এই মূর্তির বিশেষত্ব এই যে তান্ত্রিক শিবনেত্র প্রথাটি বারোটি জ্যোতির্লিঙ্গের মধ্যে একমাত্র মহাকালেশ্বরেই দেখা যায়। ‘ওঙ্কারেশ্বর মহাদেবে’র মূর্তিটি মহাকাল মন্দিরের গর্ভগৃহের উপরে স্থাপিত। গর্ভগৃহের পশ্চিম, উত্তর ও পূর্ব দিকে যথাক্রমে গণেশ, পার্বতী ও কার্তিকের মূর্তি স্থাপিত। দক্ষিণ দিকে শিবের বাহন নন্দীর মূর্তি স্থাপিত। মন্দিরের তৃতীয় তলে নাগচন্দ্রেশ্বর মূর্তি আছে। এটি একমাত্র নাগপঞ্চমীর দিন দর্শনের জন্য খুলে দেওয়া হয়। মন্দিরের পাঁচটি তল আছে, তার মধ্যে একটি ভূগর্ভে অবস্থিত। এছাড়া মন্দিরে একটি বিশাল প্রাঙ্গণ রয়েছে। হ্রদের দিকে অবস্থিত এই প্রাঙ্গণটি প্রাচীরবেষ্টিত। মন্দিরের শিখর বা চূড়াটি শাস্ত্রে উল্লিখিত পবিত্র বস্ত্র দ্বারা আচ্ছাদিত থাকে। ভূগর্ভস্থ কক্ষটির পথটি পিতলের প্রদীপ দ্বারা আলোকিত হয়। মনে করা হয়, দেবতাকে এই কক্ষেই প্রসাদ দেওয়া হয়। এটি মন্দিরের একটি স্বতন্ত্র প্রথা। কারণ, এই রকম প্রথা অন্য কোনো মন্দিরে দেখা যায় না।
হিন্দু বিশ্বাস অনুসারে, এই মন্দিরের প্রধান উপাস্য দেবতা শিব অনন্তকাল ধরে উজ্জয়িনীর শাসক। এই শহরের অধিবাসীদের ধর্মবিশ্বাসে মহাকালেশ্বর জ্যোতির্লিঙ্গের প্রভাব অপরিসীম। শিবরাত্রি উৎসবের দিন মন্দিরের কাছে একটি বিশাল মেলা বসে। মহাকালেশ্বর মন্দিরের কাছে স্বপ্নেশ্বর মহাদেব মন্দির আছে। এই মন্দিরে ভক্তেরা পূজা করেন তাদের জীবনের সবচেয়ে গুরুত্বপূর্ণ স্বপ্নটি অনুধাবন করার জন্য। এখানে স্বপ্নেশ্বর শিবের শক্তির নাম স্বপ্নেশ্বরী।
শক্তিপীঠ
মহাকালেশ্বর মন্দিরটিকে ১৮টি মহাশক্তিপীঠের একটি বলে মনে করা হয়।
হিন্দু পুরাণ অনুসারে, শিব যখন সতীর দেহ বহন করে নিয়ে চলেছিলেন, তখন সতীর অঙ্গগুলি খণ্ডবিখণ্ড হয়ে ৫১টি স্থানে ছড়িয়ে পড়ে। এই স্থানগুলিকে শক্তিপীঠ বলা হয়। মহাকালেশ্বর মন্দিরে সতীর উপরোষ্ঠ পড়েছিল। এখানে শক্তির নাম মহাকালী বা হরসিদ্ধি।
পৌরাণিক উপাখ্যান
পুরাণ অনুসারে, উজ্জয়িনী শহরটির নাম ছিল অবন্তিকা। এই শহরটি ছিল অত্যন্ত সুন্দর এবং ধর্মীয় চিন্তার কেন্দ্র। দূরদূরান্ত থেকে শিক্ষার্থীরা এখানে আসত হিন্দুশাস্ত্র শিক্ষা করতে। কিংবদন্তি অনুসারে, উজ্জয়িনীতে চন্দ্রসেন নামে এক শাসক ছিলেন। তিনি ছিলেন অত্যন্ত শিবভক্ত। একদিন শ্রীখর নামে এক কৃষকবালক প্রাসাদের পাশ দিয়ে যেতে যেতে শুনতে পায় রাজা শিবের নাম করছেন। সেও ছুটে মন্দিরে গিয়ে তার সঙ্গে প্রার্থনা শুরু করে দেয়। প্রহরীরা তাকে টেনে সেখান থেকে বের করে শহরের বাইরে শিপ্রা নদীর তীরে রেখে দিয়ে আসে। উজ্জয়িনীর পার্শ্ববর্তী দুই শত্রুরাজ্যের রাজা রিপুদমন ও সিংহাদিত্য সেই সময় উজ্জয়িনীর সম্পদের লোভে রাজ্য আক্রমণের কথা ভাবছলেন। এই কথা শুনে শ্রীখর প্রার্থনা শুরু করে। সেই খবর পৌঁছায় বৃধি নামে এক পুরোহিতের কাছে। তিনি এই কথা শুনে ভয় পেয়ে যান এবং ছেলেদের একান্ত অনুরোধে শিপ্রা নদীর তীরে গিয়ে শিবের কাছে প্রার্থনা শুরু করেন। ব্রহ্মার আশীর্বাদে দূষণ নামে এক দৈত্য অদৃশ্য হয়ে যাবার ক্ষমতা পেয়েছিল। শত্রুরাজারা দূষণের সাহায্যে উজ্জয়িনী আক্রমণ করেন। যুদ্ধে তাদেরই জয় হয় এবং তারা সকল শিবভক্তের উপর অত্যাচার শুরু করে দেন।
অসহায় ভক্তদের প্রার্থনা শুনে শিব মহাকালের রূপে উজ্জয়িনীতে আবির্ভূত হয়ে চন্দ্রসেনের শত্রুদের ধ্বংস করেন। শ্রীখর ও বৃধির অনুরোধে শিব উজ্জয়িনীতে বাস করতে রাজি হন। তিনিই হন রাজ্যের প্রধান দেবতা এবং শিবভক্তদের রক্ষাকর্তা। সেই থেকে উজ্জয়িনীতে মহাকাল রূপে শিব তার শক্তি পার্বতীকে নিয়ে বাস করছেন।
ইতিহাস
১২৩৪-৩৫ সালে সুলতান শাসুদ্দিন ইলতুৎমিস উজ্জয়িনী লুণ্ঠনকালে মহাকালেশ্বর মন্দির চত্বর ধ্বংস করেছিলেন।  ১৭৩৬ সালে হিন্দু পাদ পাদশাহির ছত্রপতি শাহু মহারাজ ও পেশোয়া বাজি রাওয়ের সেনাপতি রানোজিরাও সিন্ধে মহারাজ (সিন্ধিয়া) বর্তমান মন্দিরটি নির্মাণ করান। পরবর্তীকালে মহাদজি সিন্ধে মহারাজ (প্রথম মাধবরাও সিন্ধে, ১৭৩০-১৭৯৪) ও মহারানি বায়জাবাই রাজে সিন্ধে (১৮২৭-১৮৬৩) এই মন্দিরের সংস্কার ও ব্যবস্থাপনার দায়িত্ব নিয়েছিলেন।
ভৈরব বাজার
ভৈরব বাজার বা ভৈরব বাংলাদেশের কিশোরগঞ্জ জেলার একটি শহর। এটি ভৈরব উপজেলার প্রশাসনিক সদরদপ্তর ও কিশোরগঞ্জ জেলার দ্বিতীয় বৃহত্তম শহর। ভৈরবের মোট আয়তন ১৫.৭১ বর্গকিলোমিটার এবং এর জনসংখ্যা ১১৮,৯৯২ জন, জনসংখ্যার ভিত্তিতে এটি বাংলাদেশের ৩৮তম বৃহৎ নগরী। এটি ঢাকার সাথে দেশের উত্তর-পূর্বাংশের যোগাযোগের প্রাণকেন্দ্র। ভৈরব বাজার নদী, সড়ক ও রেলপথে ঢাকা, সিলেট, চট্টগ্রাম, ময়মনসিংহ সহ অন্যান্য গুরুত্বপূর্ণ শহরের সাথে যুক্ত। এ শহর বাংলাদেশের অন্যতম রেলওয়ে প্রাণকেন্দ্র। ঢাকা-সিলেট ও ঢাকা-চট্টগ্রাম রেলওয়ে করিডোরের গুরুত্বপূর্ণ এলাকা। এখানে রয়েছে ভৈরব বাজার রেলওয়ে জংশন ও ভৈরব নদী বন্দর। এছাড়াও শতবর্ষী প্রাচীন স্কুল,কলেজ ও মাদ্রাসা, রাষ্ট্রীয় অতি গুরুত্বপূর্ণ ১টি সড়ক ও ২ টি রেলওয়ে সেতু। বাংলাদেশের অন্যতম গুরুত্বপূর্ণ সড়ক এন২ ভৈরব শহরের মধ্য দিয়ে অতিক্রম করেছে।
ইতিহাস
আঠারো শতকের রেনেলের মানচিত্রে ভৈরবের কোন অস্তিত্ব ছিল না। এর পূর্ব নাম ছিল উলুকান্দি। মুক্তাগাছার জমিদার ভৈরব রায় তার জমিদারী সম্প্রসারণের অংশ হিসেবে মেঘনার নতুন জেগে উঠা এই এলাকায় মানব বসতি গড়ে তোলেন। পরবর্তীতে জমিদারের নামানুসারেই এই অঞ্চলের নামকরণ করা হয় ভৈরব বাজার। আবার অন্য মতও আছে যে ভৈরব মানে ভয়ংকর সেই জন্য এই নামকরণ করা হয়েছে।
ভূগোল
ভৈরব বাজার রাজধানী ঢাকা থেকে ৮০ কিলোমিটার উত্তর-পূর্ব দিকে অবস্থিত। এটি ২৪º০২΄ উত্তর অক্ষাংশ থেকে ২৪º১১΄ উত্তর অক্ষাংশ পর্যন্ত এবং ৯০º৫৪΄ পূর্ব দ্রাঘিমাংশ থেকে ৯০º০২΄ দ্রাঘিমাংশে অবস্থিত। এর মোট আয়তন ১৫.৭১ বর্গকিলোমিটার।
জনসংখ্যা
২০১১ সালের আদমশুমারী অনুযায়ী ভৈরব বাজারের মোট জনসংখ্যা ১১৮,৯৯২ জন। যার মধ্যে ৬০,২৮৪ জন পুরুষ এবং ৫৮,৭০৮জন নারী রয়েছে। এ শহরের জনসংখ্যার ঘনত্ব হল প্রতি বর্গকিলোমিটারে ৭৫৭৪ জন মানুষ বসবাস করে। ভৈরবের নারী পুরুষের লিঙ্গ অনুপাত হল ১০০ঃ১০৩ জন। এ শহরের মোট ২৪০৫৭টি খানা রয়েছে (২০১১ সালের তথ্য অনুযায়ী)। এবং এর শিক্ষার হার ৫৩.৬% (৭ বছরের উর্দ্ধে)।